Nix (lúa)

Nix

Imaxe de Nix tomada pola sonda News Horizons, 2015.

Descubrimento
Descuberto por
Pluto Companion Search Team do Telescopio Espacial Hubble 
Data do descubrimento
xuño do 2005 

Designacións 
Designación alternativa
"Plutón II"

Características orbitais (Versión final antes da impresión) a, i, e per JPL (website actualizado no 25 de agosto do 2008) 
Eixo Semi-maior
48.708 km
Excentricidade
0,0030
Período orbital
24,856 ± 0,001 dInclinación
0,195°Satélite de
Plutón

Características físicas
Radio medio
23 − 68 km  
Masa
5 x 1016–2 x 1018 kgBased on the range of diameters from Buie et al. (2006), and densities ranging from 1 g/cm³ (ice) to 2 g/cm³ (Pluto). 
Densidade media
Descoñecida 
Período de rotación
Descoñecido
Oblicuidade
Descoñecida
Albedo
0,04 − 0,35 (asumida) 
Temperatura
 33-55 K
Magnitude
23,38 a 23,7 (medida) 

Nix é un satélite natural de Plutón. Foi descuberto xunto con Hydra en xuño do 2005 polo Pluto Companion Search Team (Equipo de Busca de Compañeiros de Plutón) do Telescopio Espacial Hubble, composto por Hal A. Weaver, S. Alan Stern, Max J. Mutchler, Andrew J. Steffl, Marc W. Buie, William J. Merline, John R. Spencer, Eliot F. Young, e Leslie A. Young.

O nome formal de "Nix", provén de Nicte, deusa grega da escuridade e da noite e nai de Caronte, e foi anunciado o 21 de xuño do 2006 pola circular da UAI 8723,IAU Circular No. 8723 nomeando as lúas onde tamén se lle outorga a designación de Plutón II. A proposta inicial era utilizar a grafía clásica Nyx, pero para evitar confusións co asteroide 3908 Nyx, esta nomenclatura foi cambiada pola forma exipcia  deste nome grego.

Nix foi visitado (xunto con Plutón) pola sonda espacial New Horizons no ano 2015.

 Descubrimento, órbita, tamaño e albedo 
miniatura|esquerda|Imaxes do descubrimento de Nix e Hydra.
As imaxes do descubrimento foron tomadas o 15 de maio do 2005; as lúas foron descubertas independentemente por Max J. Mutchler o 15 de xuño do 2005 e Andrew J. Steffl o 15 de agosto do 2005. Os descubrimentos foron anunciados o 31 de outubro do 2005, despois da confirmación de datos recuperados do 2002 a partir de placas fotográficas antigas. As lúas foron designadas provisionalmente coma S/2005 P 1 (Hydra) e S/2005 P 2 (Nix).IAU Circular No. 8625  describindo o descubrimento

A lúa describe unha órbita circular no mesmo plano que Caronte. O seu período orbital é de 24,9 días e está moi preto de estar nunha resonancia orbital de 1:4 con Caronte, pero cunha discrepancia dun 2.7%, o cal suxire que non hai unha resonancia activa. Unha hipótese para explicar esta case-resonancia é que esta foi orixinada antes da migración cara ó exterior de Caronte -seguida esta migración polas tres lúas conxuntamente-, e mantida esta resonancia pola flutuación periódica local do 9% da forza do campo gravitacional de Plutón-Caronte. Subliñar que o valor desta flutuación está en función do satélite sobre o cal actúa esta flutuación, 5% para Hydra e un 9% para Nix que está máis preto de Plutón-Caronte.

O seu tamaño non puido ser medido directamente, calcúlase que o seu tamaño estaría comprendido entre 46 km, se o seu albedo é semellante ó 35% que ten Caronte, e 137 km, se o seu albedo é do 4%, coma os obxectos máis escuros do cinto de Kuiper. Nix é un pouco máis apagado que Hydra, o cal suxire que é un pouco máis pequena que esta. Na imaxe do descubrimento, Nix é 6.300 veces menos brillante que Plutón.Brightness Difference on 2005-05-15: (5th root of 100) ^ (Magnitude aparente de Nix 23,38 - MagAp de Plutón 13,87) = 6.368x

Investigacións posteriores amosaban que Nix era tirando a vermello coma Plutón, a diferenza dos outros satélites de Plutón, pero investigación aínda máis recentes outórganlle a Nix unha tonalidade gris coma a do resto de satélites de Plutón. (Versión final antes da impresión)

 Posible orixe do sistema de satélites de Plutón 
O sistema de lúas ó redor de Plutón é inesperadamente complexo e podería se-lo resultado dunha colisión no pasado distante entre Plutón e outro obxecto de tamaño considerable do cinto de Kuiper. As lúas formaríanse a partir dos restos espallados trala colisión; moi posiblemente un evento destas características terían conducido os obxectos que chocaron a unha perda da meirande parte dos xeos volátiles, tales coma os de nitróxeno ou de metano. As lúas de Plutón poderían ser a fusión dos cascallos xurdidos a partir dun evento destas características, semellante á teoría do Big Splash. Esta teoría fórmula que a creación da lúa terrestre foi a partir dunha gran colisión. As resonancias orbitais podería actuar coma fendas para recoller os materiais espallados dentro do sistema de Plutón.

 Notas 

 Véxase tamén 

 Bibliografía 

 Outros artigos 
 Plutón
 Hydra (lúa)
 Caronte (lúa)
 Cérbero (lúa)
 Estixia (lúa)
 Ligazóns externas 
 Nix Profileby NASA's Solar System Exploration 
 Background Information Regarding Our Two Newly Discovered Satellites of Pluto – O website dos descubridores 
 NASA's Hubble Reveals Possible New Moons Around Pluto – Anuncio do Hubble 
 Two More Moons Discovered Orbiting Pluto (SPACE.com) 
 Pluto's Newest Moons Named Hydra and Nix (SPACE.com) 

Categoría:Lúas de Plutón